smcproject/ml-wiki-sentences huggingface dataset:
രണ്ട് വർഷക്കാലം മാത്രം പ്രവർത്തിച്ച ഈ കമ്പനി നാല് ഫീച്ചർ ഫിലിമുകൾ നിർമിച്ചു.
എ ലവ് ട്രാജഡി ഇൻ ഇസ്താംബുൾ (1922), ദ് മിസ്റ്ററി ഓൺ ദ ബോസ്ഫറസ് (1922), ദ ഷർട്ട് ഒഫ് ഫയർ (1923), ദ ട്രാജഡി അറ്റ് കിസ് കുളസി (1923) എന്നിവയാണിവ.
നാടക നടനും സംവിധായകനുമായ മുഹ്സിൻ എർത്തുഗ്രുൽ ആയിരുന്നു ഇവയുടെ സംവിധായകൻ.
തുടർന്നുള്ള രണ്ട് ദശകക്കാലം സിനിമാസംവിധാനരംഗത്ത് മുന്നിട്ടു നിന്നത് ഇദ്ദേഹം തന്നെയായിരുന്നു.
ഇക്കാലത്തു നിർമിച്ച മിക്ക ചലച്ചിത്രങ്ങളുടെ ഇതിവൃത്തങ്ങളും നാടകവേദിയിൽ നിന്ന് കടംകൊണ്ടവയായിരുന്നു.
മിക്ക സിനിമാ സംവിധായകരും നാടകസംവിധായകർ കൂടിയാണത്.
ഇത് തുർക്കി സിനിമയുടെ ഭാവിയെ സാരമായി സ്വാധീനിച്ചു.
1923-ൽ നിലവിൽ വന്ന തുർക്കി റിപ്പബ്ളിക് ഭരണകൂടം പാശ്ചാത്യ സ്വാധീനമുള്ള സംഗീത-നാടക കലകളെ പ്രോത്സാഹിപ്പിച്ചുവെങ്കിലും ചലച്ചിത്രരംഗത്തെ അവഗണിക്കുകയാണുണ്ടായത്.
1928-ൽ ഇപെക് ഫിലിം എന്ന പേരിൽ ഒരു ചലച്ചിത്ര നിർമ്മാണ കമ്പനി നിലവിൽവന്നു.
ഒരു ദശകക്കാലം ചലച്ചിത്രരംഗത്ത് സജീവമായി പ്രവർത്തിച്ചത് ഈ കമ്പനി മാത്രമായിരുന്നു.
1930-കളിൽ എർത്തുഗ്രുൽ എന്ന സംവിധായകൻ ഇരുപതോളം ചലച്ചിത്രങ്ങൾ പുറത്തിറക്കി.
"ദ സ്ട്രീറ്റ്സ് ഒഫ് ഇസ്താംബുൾ" (1931), എ നേഷൻ എവേക്കൻസ് (1932), ദ മില്ല്യൻ ഹണ്ടേഴ്സ് (1934), വിക്റ്റിംസ് ഒഫ് ലസ്റ്റ് (1940) എന്നിവ ഇവയിൽ ഉൾപ്പെടുന്നു.
പാശ്ചാത്യ സ്വാധീനം മുന്നിട്ടുനിന്ന ഈ ചലച്ചിത്രങ്ങൾ തുർക്കിയുടെ സാംസ്കാരിക പാരമ്പര്യത്തിന് ഇണങ്ങുന്നവയായിരുന്നില്ല.
ഭരണകൂടത്തിന്റെ കടുത്ത നിയന്ത്രണങ്ങൾ സ്വതന്ത്രമായ സംവിധാനത്തിന് തടസ്സം സൃഷ്ടിക്കുകയും ചെയ്തു.
തുർക്കിയിൽ ഏകകക്ഷി ഭരണം അവസാനിച്ചതോടെ ഇപെക് ഫിലിം കമ്പനിക്കു ബദലായി ഹക്കാ ഫിലിം കമ്പനി സ്ഥാപിക്കപ്പെട്ടു.
യുവസിനിമാസംവിധായകരായ ഫാറൂഖ് കെൻക്, സ്കാഡൻ കാമിൽ എന്നിവർ കമ്പനിക്കുവേണ്ടി പല ഫീച്ചർ ഫിലിമുകളും സംവിധാനം ചെയ്തു.
ഇവരെ പിന്തുടർന്ന് ബാഹാ ഗെലെൻ ബെവി, അയ്ഡിൻ അരാക്കോൺ മുതലായ യുവ സംവിധായകരും രംഗത്തുവന്നു.
മാമൂലുകൾക്കെതിരെ പൊരുതിയ ഇക്കൂട്ടർ സിനിമയ്ക്ക് നവജീവൻ പ്രദാനം ചെയ്തു.
ഇവരുടെ പ്രവർത്തനത്തിൽ ആകൃഷ്ടരായി പുതിയ സംവിധായകരും അഭിനേതാക്കളും സാങ്കേതിക വിദഗ്ദ്ധരും മുന്നോട്ടുവന്നു.
ദേശീയ ചലച്ചിത്രനിർമ്മാണത്തിനുള്ള നികുതി വെട്ടിക്കുറയ്ക്കാൻ ഭരണകൂടം നിർബന്ധിതമായി.
സുവർണ്ണ കാലഘട്ടം
1950-കളിൽ അഡ്നൻ മെൻഡജരസിന്റെ നേതൃത്വത്തിൽ നിലവിൽവന്ന ബഹുകക്ഷി ഭരണകൂടം സാമൂഹിക-സാംസ്കാരിക രംഗങ്ങളിൽ വമ്പിച്ച പരിവർത്തനമുളവാക്കി.
ഇസ്താംബുളിലെ ഗ്രീൻപൈൻ സ്ട്രീറ്റിലേക്കു നീങ്ങിയ ബിസിനസുകാർ പുതിയ ചലച്ചിത്രനിർമ്മാണ കമ്പനികൾക്ക് രൂപംനൽകി.
1917-47 കാലയളവിൽ നിർമിച്ച ചലച്ചിത്രങ്ങൾ 58 ആയിരുന്നെങ്കിൽ 1956 ആയപ്പോഴേക്ക് അത് 359 ആയി വർധിച്ചു.
1957-നുശേഷം വർഷംപ്രതി ആറ് മുതൽ ഇരുനൂറ്വരെ ചിത്രങ്ങൾ റിലീസ് ചെയ്യപ്പെട്ടു.
ഗ്രീൻ പൈൻ സിനിമ എന്ന പേരിലാണ് ഇവ അറിയപ്പെടുന്നത്.
ചലച്ചിത്രങ്ങളുടെ എണ്ണത്തിലുള്ള വർധന അവയുടെ ഗുണമേന്മ മെച്ചപ്പെടുത്തുവാനും വഴിയൊരുക്കി.
1949-ൽ പുറത്തുവന്ന ഡെത്ത് റ്റു ദ വോർ എന്ന ചലച്ചിത്രത്തിലൂടെ ശ്രദ്ധേയനായ ഒമർ ലുത്ഫി അകദ് എന്ന യുവസംവിധായകന്റെ ഇൻ ദ് നെയം ഒഫ് ദ് ലാ (1952) തുർക്കി സിനിമയിൽ പുതിയൊരു യുഗത്തിന് തുടക്കം കുറിച്ചു.
സംവിധാനത്തിലും എഡിറ്റിങ്ങിലുമെല്ലാം നൂതനമായ ഒരു ശൈലി പുലർത്തുന്ന ചിത്രമാണിത്.
കില്ലർ സിറ്റി (1954), ദ വൈറ്റ് ഹാൻഡ്കർച്ചീഫ് (1955) എന്നിവയാണ് അകദിന്റെ ശ്രദ്ധേയമായ മറ്റു ചലച്ചിത്രങ്ങൾ.
ഗ്രാമീണ ജീവിതത്തിന്റെ യാഥാർഥ്യങ്ങൾ പ്രതിഫലിപ്പിക്കുന്ന ഒരു ചിത്രമാണ് ദ് വൈറ്റ് ഹാൻഡ്കർച്ചീഫ്.
അകദിനെ അനുകരിച്ച് രംഗത്തുവന്ന മെതിൻ എർക്സാൻ, അതിഫ് ഇൽമസ്, ഒസ്മാൻ ഡെഡൻ മുതലായ യുവസംവിധായകർ നവീന ചലച്ചിത്രങ്ങൾക്ക് രൂപംനൽകി.
അതിഫ് ഇൽമാസ് സംവിധാനം ചെയ്ത ദ് ബ്രൈഡ്സ് മുറത്, അലഗെയ്ക്ക്, ദ് പാഷൻ ഒഫ് കരകാവോഗ്ലാൻ മുതലായ ചിത്രങ്ങൾ തുർക്കി നാടോടി സാഹിത്യത്തിൽ അധിഷ്ഠിതമാണ്.
ത്രി ഫ്രൺഡ്സ് എന്ന ചലച്ചിത്രം സംവിധാനം ചെയ്ത മെമ്ദു ഉൻ ഈ കാലയളവിലെ ഒരു മികച്ച സംവിധായകനാണ്.
ചലച്ചിത്രരംഗത്ത് പല പരീക്ഷണങ്ങളും നടത്തിയ ഒസ്മാൻ ഡെഡന്റെ ദി എനിമി കട്ട് ഡൌൺ ദ് വേസ് (1959), ഫോർ ദ് സേക് ഒഫ് ഓണർ (1960) എന്നീ ചിത്രങ്ങൾ ഏറെ ശ്രദ്ധേയമായി.
അക്രമവും ലൈംഗികതയും തുർക്കി സിനിമയിലേക്ക് കൊണ്ടുവന്നത് ഇദ്ദേഹമാണ്.
അഭിനേതാക്കൾ എന്ന നിലയിൽ പ്രശസ്തിയാർജിച്ചവരിൽ അയ്ഹാൻ ഇഷിക്ക്, ബെൽജിൻദോരുക്, മുഹ്തെരം നൂർ, ഗോസ്കെൽ അർഡോയ് എന്നിവരുൾപ്പെടുന്നു.
1960-ൽ പട്ടാളഭരണം നിലവിൽ വന്ന ശേഷം തുർക്കിയുടെ സാംസ്കാരിക രംഗത്ത് ശ്രദ്ധേയമായ പരിവർത്തനമുണ്ടായി.
സാംസ്കാരിക രാഷ്ട്രീയ പ്രസ്ഥാനങ്ങൾ തമ്മിലുള്ള സംഘട്ടനം 1970- കൾ വരെ തുടർന്നു.
പ്രശസ്ത സിനിമാ സംവിധായകനായ മെതിൻ എർക്സന്റെ നേതൃത്വത്തിൽ സോഷ്യൽ റിയലിസത്തിലുള്ള കലാസൃഷ്ടികൾ നാടെങ്ങും പ്രചരിച്ചു.
എർക്സന്റെ ദ് റിവഞ്ച് ഒഫ് ദ് സർപ്പന്റ്സ് (1962), ഡ്രൈ സമ്മർ (1963) എന്നീ ചലച്ചിത്രങ്ങൾ അന്താരാഷ്ട്ര പ്രശസ്തി നേടി.
1964-ലെ ബർലിൻ ഫിലിം ഫെസ്റ്റിവലിൽ ഡ്രൈ സമ്മർ എന്ന ചിത്രത്തിന് ഗോൾഡൻ ബെയർ അവാർഡ് ലഭിച്ചു.
തുർക്കി ഗ്രാമങ്ങളിലെ ജീവിതവൈരുദ്ധ്യങ്ങളെയാണ് എർക്സൻ ചിത്രീകരിച്ചത്.
സെഡന്റെ ഫോർ ദ് സേക് ഒഫ് ഓണർ, അതിഫ് ഇൽമസിന്റെ ദ് ക്രിമിനൽ (1960) എന്നീ ചിത്രങ്ങളും സോഷ്യൽ റിയലിസ്റ്റ് ശൈലിയിൽ സംവിധാനം ചെയ്തിട്ടുള്ളതാണ്.
തുർക്കി സാഹിത്യകാരനും ചിന്തകനുമായ കെമാൽ താഹി റിന്റെ ആശയങ്ങളിൽ ആകൃഷ്ടനായ ഹലിത് റെഫിഗ് എന്ന സിനിമാ സംവിധായകൻ സമാനമനസ്കരുമായി ചേർന്ന് 'നാഷണൽ സിനിമാ മൂവ്മെന്റി'ന് പ്രാരംഭം കുറിച്ചു.
തുർക്കി ദേശീയ സിനിമ എന്നു വിശേഷിപ്പിക്കാവുന്ന ഫൊർബിഡൻ ലൌ (1960), ദ് സ്ട്രേഞ്ചർ ഇൻ ടൌൺ (1963), ഫോർ വിമൻ ഇൻ ദ് ഹാരം (1965), ഐ ലോസ്റ്റ് മൈ ഹാർട്ട് റ്റു എ ടർക്ക് (1969), മദർ ഫാത്ത്(1973) എന്നീ ചലച്ചിത്രങ്ങൾ റെഫിഗ് സംവിധാനം ചെയ്തു.
മെതിൻ എർക്സന്റെ എ ടൈ റ്റു ലൌ, അകദിന്റെ ദ് ലാ ഒഫ് ദ് ബോർഡർ (1966), റെഡ് റിവർ, ബ്ളാക് ഷിപ്പ് (1967), ദ് റിവർ (1972), ദ് ബ്രൈഡ് ട്രിലജി (1967), ദ് വെഡിങ് (1974), ദ് റിറ്റാലിയേഷൻ (1975), അതിഫ് ഇൽമസിന്റെ കൊസനോഗ്ളു (1967), കൊറോഗ്ളു (1968) എന്നിവയാണ് ഈ പ്രസ്ഥാനത്തിലെ മികച്ച മറ്റ് കലാസൃഷ്ടികൾ.
ഇസ്ലാമിക് ആശയങ്ങളിൽ അധിഷ്ഠിതമായ മറ്റൊരു ചലച്ചിത്ര പ്രസ്ഥാനവും ഇക്കാലത്ത് രൂപംകൊള്ളുകയുണ്ടായി.
സിനിമാസംവിധായകനും നിരൂപകനുമായ യുസൽ കക്ക്മക്ലിയാണ് ഇതിന് നേതൃത്വം നൽകിയത്.
ഈ വിഭാഗക്കാർ നിർമിച്ച ശ്രദ്ധേയമായ ചലച്ചിത്രങ്ങളിൽ ദ് കൺവേർജിങ് പാത്സ്, മൈ കൺട്രി എന്നിവ ഉൾപ്പെടുന്നു.
1960-കളിൽ ടെലിവിഷന്റേയും വീഡിയൊയുടേയും ആഗമനത്തോടെ തുർക്കി സിനിമാനിർമ്മാണം മന്ദീഭവിച്ചു.
ഈ പ്രതിസന്ധി തരണം ചെയ്യുവാനായി ലൈംഗികാതിപ്രസരമുള്ള ചലച്ചിത്രങ്ങൾ വളരെയേറെ നിർമ്മിക്കപ്പെട്ടുവെങ്കിലും കുടുംബ സദസ്സുകൾ സിനിമയിൽ നിന്നകലുകയാണുണ്ടായത്.
ന്യൂവേവ് കാലഘട്ടം
1970-കളിൽ ഇല്ഡമല് ഗുനേയുടെ നേതൃത്വത്തിൽ ഒരുപറ്റം ചെറുപ്പക്കാർ 'ന്യൂവേവ് സിനിമ' അവതരിപ്പിക്കാനാരംഭിച്ചു.
1970-ൽ ഗുനേ സംവിധാനം ചെയ്ത ദ് ഹോപ് എന്ന ചിത്രം തുർക്കി സിനിമാരംഗത്ത് പ്രതീക്ഷകളുയർത്തി.
ഇറ്റാലിയൻ നിയോറിയലിസത്തിൽ ആകൃഷ്ടനായ ഗുനേ തികച്ചും നൂതനമായൊരു സംവിധാന ശൈലിയാണ് സ്വീകരിച്ചത്.
ഇദ്ദേഹത്തെത്തുടർന്നു വന്ന പ്രഗൽഭ സംവിധായകനായ സെകി ഓക്നെന്റെ റിട്ടേൺ ഒഫ് ദ് സോൾജിയർ എന്ന ചിത്രത്തിൽ മനഃശാസ്ത്രപരമായ സമീപനമാണ് സ്വീകരിച്ചിരിക്കുന്നത്.
ദ ഹോഡ് (1978), ദി എനിമി (1980) എന്നീ ചിത്രങ്ങളുടെ സംവിധാനം നിർവഹിച്ചത് സെകിയും തിരക്കഥാരചന നടത്തിയത് ഗുനേയുമായിരുന്നു.
സ്ട്രൈക് ദി ഇന്ററസ്റ്റ്സ് (1982), ദ റെസ്ലർ (1984), ദ വോയ്സ് (1986) എന്നിവയാണ് സെകിയുടെ ശ്രദ്ധേയമായ മറ്റു ചിത്രങ്ങൾ.
'ന്യൂ ടർക്കിഷ് സിനിമ'യ്ക്ക് സംഭാവന നൽകിയവരിൽ സെരിഫ് ഗോറൻ, എർദിൻ കിരൾ, ഓമർ കവൂർ എന്നിവരും ഉൾപ്പെടുന്നു.
ദി എർത്ത് ക്വേക്ക് (1976), ദ റിവർ (1977), സ്റ്റേഷൻ (1977), ദ റെമഡി (1983), ബ്ളഡ് (1985), യു സിങ് യുവർ സോങ്സ് (1986) എന്നിവയാണ് സെരിഫ് ഗോറന്റെ മികച്ച ചിത്രങ്ങൾ.
എർദിൻ കിരലിന്റെ എ സീസൺ ഇൻ ഹക്കറി എന്ന ചിത്രത്തിന് 1983-ലെ ബെർലിൻ ഫിലിം ഫെസ്റ്റിവലിൽ സെക്കൻഡ്-പ്രൈസ് ലഭിച്ചു.
മിസ്റ്റിക് സ്വഭാവമാർന്ന ദ ബ്ളു എക്സൈൽ (1993) എന്ന ചിത്രവും ഏറെ പ്രശംസിക്കപ്പെട്ടു.
പാരീസിൽ ഫിലിം നിർമ്മാണത്തിൽ വിദഗ്ദ്ധ പരിശീലനം നേടിയ ഓമർ കവുർ സംവിധാനം ചെയ്ത ചിത്രങ്ങളിൽ സ്വയം കണ്ടെത്തലിനാണ് പ്രാമുഖ്യം കൽപിച്ചിരിക്കുന്നത്.
യൂസഫ് ആൻഡ് കെനൻ (1979), ഓ ബ്യൂട്ടിഫുൾ ഇസ്താംബുൾ (1981), എ ബ്രോക്കൺ ലൌ സ്റ്റോറി (1982), ദ മെഴ്സിലസ് റോഡ് (1985), ദ ഹോട്ടൽ അനയുർത്ത് (1986), ദ സീക്രട്ട് ഫേസ് (1991) എന്നിവ ഇദ്ദേഹത്തിന്റെ ചിത്രങ്ങളിൽ ഉൾപ്പെടുന്നു.
1980-കളിലും 90-കളിലും പല നൂതന പ്രവണതകളും തുർക്കി സിനിമയിൽ പ്രകടമായി.
80-കളിൽ സ്ത്രീപക്ഷ ചലച്ചിത്രങ്ങൾ ഏറെ പ്രചാരം നേടി.
തുർക്കി സമൂഹം അംഗീകരിക്കാത്ത അഭിസാരികകളും മറ്റും കഥാപാത്രങ്ങളായ ചലച്ചിത്രങ്ങൾ ഇവയിലുൾപ്പെടുന്നു.
തുർക്കി പാരമ്പര്യത്തിൽ നിന്നു വ്യതിചലിക്കാതെ മികച്ച ചിത്രങ്ങൾ സംവിധാനം ചെയ്ത ഹലിന് റെഫിഗിന്റെ ദ ലേഡി (1988), റ്റു സ്ട്രേഞ്ചേഴ്സ് (1990) എന്നീ ചലച്ചിത്രങ്ങൾ ഇക്കൂട്ടത്തിൽ എടുത്തുപറയത്തക്കവയാണ്.
ഇസ്മയെൽ ഗുഹസ്, രെഹഎർഡം, ഒസ്മാൻ സിനവ്, ഓമർ കവുർ, എർദിൻ കിരൾ, യാവുസ് തുർഗുൻ തുടങ്ങിയ പ്രഗല്ഭർ ആധുനിക തുർക്കി സിനിമയെ പരിപോഷിച്ചുകൊണ്ടിരിക്കുന്നു.
സമകാലീന തുർക്കിഷ് സിനിമയിൽ നൂറി ബിൽജേ ജെയ്ലൻ , സെമിഹ് കാപ്ലനൊഗ്ലു എന്നിവർ അന്താരാഷ്ട തലത്തിൽ അംഗീകരിക്കപ്പെട്ട സംവിധായകരാണ്.
ജെയ്ലൻ സംവിധാനം ചെയ്ത ത്രീ മങ്കീസ് 2008-ലെ കാൻസ് ചലച്ചിത്രമേളയിൽ ഏറ്റവും മികച്ച സംവിധായകനുള്ള പുരസ്ക്കാരത്തിന് അർഹമായി.
അദ്ദേഹത്തിന്റെ തന്നെ ഉസക്ക് , കസബ (1998), ക്ലൈമറ്റ്സ് (2006) എന്നിവയും ശ്രദ്ധിക്കപ്പെട്ട ചിത്രങ്ങളാണ്.
സെമിഹ് കാപ്ലനൊഗ്ലു സംവിധാനം ചെയ്ത ഹണി (2010) ബെർലിൻ ചലച്ചിത്രമേളയിൽ ഗോൾഡൻ ബെയർ പുരസ്ക്കാരത്തി അർഹമായി.
ചലച്ചിത്ര മേളകൾ Istanbul International Film Festival Antalya Film Festival Ankara International Film Festival Adana Film Festival Ankara Flying Broom Women's Film Festival അവലംബം ↑ YESILCAM (GREEN PINE) CINEMA ↑ ↑ ↑ ↑ http://www.imdb.com/event/ev0000368/ ↑ http://film.iksv.org/en ↑ http://www.imdb.com/event/ev0000033/ ↑ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തുർക്കി സിനിമ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പുറമേനിന്നുള്ള കണ്ണികൾ TURKISH CINEMA - turkishculture.org Turkish Cinema - Sense Of Cinema The Evolution of Turkish Cinema A Chronological History of the Turkish Cinema The Birth of Turkish Cinema Archived 2019-05-03 at the Wayback Machine .
കൂടുതൽ വായനക്ക് Savaş Arslan: Cinema in Turkey: A New Critical History , Oxford University Press, 2011, ISBN13 9780195370065 Gönül Dönmez-Colin: Turkish Cinema: Identity, Distance and Belonging , Reaktion Books, 2008, ISBN 1-86189-370-1 Ekkehard Ellinger ; Kerem Kayi: Turkish cinema 1970 - 2007 : a bibliography and analysis , Frankfurt am Main [etc.]: Peter Lang, 2008, ISBN 978-3-631-56654-1
തുർക്‌മാൻ ഗേറ്റ് ഒഴിപ്പിക്കൽ ഇംഗ്ലീഷ് വിലാസം https://ml.wikipedia.org/wiki/Turkman_gate_demolition_and_rioting
1976-ൽ ഇന്ദിരാഗാന്ധി യുടെ സർക്കാർ, അടിയന്തരാവസ്ഥകാലത്ത് സഞ്ജയ് ഗാന്ധിയുടെ നേതൃത്വത്തിൽ ഡൽഹി യെ ചേരി ഒഴിപ്പിച്ചു നഗരത്തെ വൃത്തിയാക്കാൻ നടപടികളെടുത്തിരുന്നു.
ഇതിന്റെ ഭാഗമായി ഒഴിഞ്ഞുപോകാൻ തയ്യാറാകാതിരുന്ന ഡൽഹിയിലെ തുർക്‌മാൻ ഗേറ്റ് നിവാസികളെ ഒഴിപ്പിക്കാൻ വേണ്ടി ഏപ്രിൽ 18നു വെടിവയ്പ്പ് ആണ് " തുർക്‌മാൻ ഗേറ്റ് ഒഴിപ്പിക്കൽ" എന്ന പേരിൽ കുപ്രസിദ്ധിയാർജ്ജിച്ചത്.
വീടുകൾ തകർക്കുന്നതിനെതിരെ പ്രതിഷേധിച്ച ആളുകളെ പോലീസ് വെടിവച്ചു കൊന്ന അടിയന്തരാവസ്ഥയിലെ രാഷ്ട്രീയ അടിച്ചമർത്തലിന്റെയും, പോലീസ് ക്രൂരതയുടെയും കുപ്രസിദ്ധമായ കേസായിരുന്നു ഇത്.
തുർക്ക്മാൻ ഗേറ്റിൽ കൊല്ലപ്പെട്ട ആളുകളുടെ എണ്ണത്തിന്റെ ഔദ്യോഗിക കണക്ക് ലഭ്യമല്ല, കലാപവും കൂട്ടക്കൊലയും റിപ്പോർട്ട് ചെയ്യാൻ മാധ്യമങ്ങളെ അനുവദിച്ചില്ല.
തന്റെ ഒമ്പത് സുഹൃത്തുക്കളെ പോലീസ് കൊലപ്പെടുത്തിയതായി ഒരു പ്രാദേശിക ഗൈഡ് അവകാശപ്പെട്ടു.
10-ലധികം ബുൾഡോസറുകൾ അനധികൃത വീടുകൾ ഇടിച്ചുനിരത്തുകയും, ചേരി നിർമാർജനത്തിനെതിരെ പ്രതിഷേധിച്ച ആളുകൾക്ക് നേരെ പോലീസ് വെടിവയ്ക്കുകയും ചെയ്തു.
അടിയന്തരാവസ്ഥ ക്കാലത്ത് ഇന്ദിരാഗാന്ധിയുടെ സർക്കാർ, മകൻ സഞ്ജയിഗാന്ധി യുടെ പ്രേരണയാൽ, ഡൽഹിയെ ചേരികളിൽ നിന്ന് ശുദ്ധീകരിക്കാനും, ദരിദ്രരായ നിവാസികളെ ഡൽഹി വിട്ട് ദൂരെയുള്ള ജനവാസ കേന്ദ്രങ്ങളിലേക്ക് മാറാനും നീക്കം ആരംഭിച്ചു.
തുർക്ക്മാൻ ഗേറ്റിലെ നിവാസികൾ, മുഗൾ കാലഘട്ടം മുതൽ അവിടെ താമസിച്ചതിനാൽ നഗരത്തിലെത്തി ഉപജീവനത്തിനായി എല്ലാ ദിവസവും ഭാരിച്ച ബസ് ചാർജുകൾ നൽകി യാത്ര ചെയ്യേണ്ടി വന്നതിനാൽ താമസിക്കാൻ വിസമ്മതിച്ചു.
(ഇത് മതിലുകളുള്ള നഗരത്തിന്റെ ആന്തരിക ഭാഗമായിരുന്നു) അവരുടെ വീടുകൾ ബുൾഡോസർ ഉപയോഗിച്ച് തകർക്കുന്നതിനെതിരെ അവർ പ്രതിഷേധിച്ചു.
പ്രതിഷേധക്കാർക്കെതിരെ പോലീസ് വെടിയുതിർക്കുകയും അവരിൽ പലരും കൊല്ലപ്പെടുകയും ചെയ്തു.
തൊട്ടടുത്ത ഹോട്ടലിലിരുന്ന് സഞ്ജയ് ഗാന്ധി ബൈനോക്കുലറിലൂടെ സ്ഥിതിഗതികൾ വിലയിരുത്തുന്നുണ്ടായിരുന്നുവെന്ന് കഥകളുണ്ട്.
നേരത്തെ സെൻസർഷിപ്പ് ഏർപ്പെടുത്തിയ സർക്കാർ, കൂട്ടക്കൊല റിപ്പോർട്ട് ചെയ്യരുതെന്ന് പത്രങ്ങളോട് ഉത്തരവിട്ടു.
ബിബിസി പോലുള്ള വിദേശ മാധ്യമങ്ങളിലൂടെയാണ് ഇന്ത്യൻ സമൂഹം കൊലപാതകങ്ങളെ കുറിച്ച് അറിഞ്ഞത്.
പ്രതിഷേധിച്ച ആളുകളെ ബുൾഡോസറുകൾ ഉപയോഗിച്ച് ഓടിക്കുകയും നിരവധി മരണങ്ങൾക്ക് കാരണമാവുകയും ചെയ്തുവെന്ന് പിന്നീട് റിപ്പോർട്ട് ചെയ്യപ്പെട്ടു.
ആകെ മരണങ്ങൾ
ഷാ കമ്മീഷൻ റിപ്പോർട്ട് പോലീസ് ഉദ്യോഗസ്ഥരുടെ മൊഴി രേഖപ്പെടുത്തുകയും വെടിവെപ്പിൽ 20 സാധാരണക്കാരെങ്കിലും മരിച്ചതായി ഒരു ഓഫീസ് സമ്മതിക്കുകയും ചെയ്തു.
⇘ ഷാ കമ്മീഷൻ
⇘ ഓപ്പറേഷൻ ബ്ലൂസ്റ്റാർ അവലംബം ↑ {{ cite news }} :  CS1 maint: bot: original URL status unknown ( link ) ↑
തുർഗുത് ഓസൽ
തുർക്കിയുടെ പ്രസിഡണ്ടും പ്രധാനമന്ത്രിയുമായിരുന്ന രാഷ്ട്രീയനേതാവാണ് തുർഗുത് ഓസൽ ( തുർക്കിഷ് ഉച്ചാരണം: [tuɾˈɡut øˈzaɫ] ; 1927 ഒക്ടോബർ 13 – 1993 ഏപ്രിൽ 17).
ഒരു ഇലക്ട്രിക്കൽ എഞ്ചിനീയറും, ഉന്നതതല സർക്കാർ ഉദ്യോഗസ്ഥനുമായിരുന്ന ഇദ്ദേഹം 1983 മുതൽ 1989 വരെയുള്ള കാലയളവിൽ തുർക്കിയുടെ പ്രധാനമന്ത്രിയായും 1989 മുതൽ 1993 വരെയുള്ള കാലത്ത് രാജ്യത്തിന്റെ പ്രസിഡണ്ടായും പ്രവർത്തിച്ചു.
1980-ലെ സൈനിക അട്ടിമറിയെത്തുടർന്ന് ജനറൽ കെനാൻ എവ്രൻ നേതൃത്വം നൽകിയ സൈനികഭരണകൂടത്തിൽ സാമ്പത്തികകാര്യങ്ങളുടെ ചുമതലയുള്ള മന്ത്രിയായായിരുന്നു ഓസലിന്റെ രാഷ്ട്രീയപ്രവേശം.
1983-ൽ മദർലാൻഡ് കക്ഷി രൂപീകരിക്കുകയും തിരഞ്ഞെടുപ്പിൽ വിജയിച്ച് പ്രധാനമന്ത്രിയാകുകയും ചെയ്തു.
പ്രധാനമന്ത്രിയായിരുന്ന കാലത്ത് നിരവധി സർക്കാർ സ്ഥാപനങ്ങളെ സ്വകാര്യവൽക്കരിച്ച് തുർക്കിയുടെ സമ്പദ്‌വ്യവസ്ഥയിൽ വൻപരിവർത്തനത്തിന് വഴിയൊരുക്കി.
തികഞ്ഞ മതവിശ്വാസിയായിരുന്ന ഇദ്ദേഹത്തിന്റെ ഭരണകാലത്ത് തുർക്കി, കമാലിസത്തിൽ നിന്നും വ്യതിചലിച്ച് ഇസ്ലാമികപാതയിലേക്ക് മാറി.
ഓസൽ പ്രസിഡണ്ട് പദവി ഏറ്റെടുത്ത് കക്ഷിരാഷ്ട്രീയത്തിൽ നിർജ്ജീവമായതോടെ, മികച്ച നേതൃത്വത്തിന്റെ അഭാവത്തിൽ അദ്ദേഹത്തിന്റെ മദർലാൻഡ് കക്ഷിക്ക് ജനപിന്തുണ കുറയുകയും 1991-ൽ അത് അധികാരത്തിൽ നിന്നും പുറത്താകുകയും ചെയ്തു.
തുർക്കിയിലെ മലാത്യ പ്രവിശ്യയിൽ ജനിച്ച ഓസൽ, ഒരു ഇലക്ട്രിക്കൽ എഞ്ചിനീയറീങ് ബിരുദധാരിയായിരുന്നു.
1950കളുടെ തുടക്കത്തിൽ യു.എസിൽ.
ബിരുദാനന്തരപഠനം നടത്തി.
ഇതിനു ശേഷം നാട്ടിൽ തിരിച്ചെത്തിയതിനു സർക്കാരിന്റെ വൈദ്യുതീകരണപദ്ധതികളിൽ പ്രവൃത്തിയെടുത്തു.
പിന്നീട്‌ ആസൂത്രണവകുപ്പിലേക്ക് മാറി.
ഇതിനു ശേഷം അങ്കാറയിലെ മിഡിൽ ഈസ്റ്റ് സാങ്കേതികസർവ്വകലാശാലയിൽ അദ്ധ്യാപകായി.
രാഷ്ട്രീയത്തിൽ ഓസൽ (വലത്) ഒരു തദ്ദേശഗവർണ്ണറുടെ കാര്യാലയത്തിൽ പരിശോധന നടത്തുന്നു
ഓസലിന്റെ രാഷ്ട്രീയ അരങ്ങേറ്റം പരാജയത്തോടെയായിരുന്നു.
എർബകാന്റെ നാഷണൽ സാൽവേഷൻ പാർട്ടിയുടെ പിന്തുണയിൽ ഒരു സ്വതന്ത്രനായി 1977-ൽ ഓസൽ പാർലമെന്റിലേക്ക് മൽസരിച്ചിരുന്നെങ്കിലും പരാജയപ്പെടുകയായിരുന്നു.
1979-ൽ പ്രധാനമന്ത്രി ദെമിറേൽ അദ്ദേഹത്തിന്റെ അണ്ടർസെക്രട്ടറിയായി ഓസലിനെ നിയമിച്ചു.
1980-ലെ സൈനിക അട്ടിമറിക്കു ശേഷം, കെനാൻ എവ്രന്റെ നേതൃത്വത്തിലുള്ള സൈനികഭരണകൂടം, അദ്ദേഹത്തെ സാമ്പത്തികകാര്യങ്ങളുടെ ചുമതലയുള്ള ഉപപ്രധാനമന്ത്രിയാക്കി.
എവ്രൻ പ്രസിഡണ്ട് സ്ഥാനത്തെത്തിയതിനു ശേഷം, രാഷ്ട്രീയകക്ഷികൾക്കുള്ള നിരോധനം നീക്കിയെങ്കിലും സൈന്യം അഗീകരിച്ച രാഷ്ട്രീയകക്ഷികൾക്ക് മാത്രമേ പ്രവർത്തനാനുമതി ഉണ്ടായിരുന്നുള്ളൂ.
ഇക്കാലത്ത് മദ്ധ്യവലതുപക്ഷ ആശയങ്ങൾക്ക് പ്രാമുഖ്യം നൽകി, 1983-ൽ മദർലാൻഡ് പാർട്ടി എന്ന ഒരു രാഷ്ട്രീയകക്ഷി തുർഗുത് ഓസൽ സ്ഥാപിച്ചു.
1982-ന്റെ അവസാനം തീവ്ര വലതുപക്ഷ കക്ഷികളായിരുന്ന എൻ.എസ്.പി. ( എർബകാന്റെ കക്ഷി), എൻ.എ.പി. തുടങ്ങിയ കക്ഷികളിലെ പ്രവർത്തകരെ തടവിൽ നിന്നും മോചിപ്പിച്ചിരുന്നെങ്കിലും ഈ കക്ഷികൾക്ക് പ്രവർത്തനാനുമതിയുണ്ടായിരുന്നില്ല.
ഈ കക്ഷികളിലെ താഴേത്തട്ടിലേയും ഇടത്തട്ടിലേയും പ്രവർത്തകർ മദർലാൻഡ് കക്ഷിയിൽ ചേർന്നു.
1983 നവംബറീലെ പാർലമെന്റ് തിരഞ്ഞെടുപ്പിൽ മദർലാൻഡ് പാർട്ടി ചെറിയ ഭൂരിപക്ഷം നേടുകയും ഓസൽ പ്രധാനമന്ത്രിയായാകുകയും ചെയ്തു.
തുടർന്നു  മാർച്ചിൽ നടന്ന തദ്ദേശതിരഞ്ഞെടുപ്പിലും 40 ശതമാനം ജനപിന്തുണനേടി, മദർലാൻഡ് മികച്ച പ്രകടനം കാഴ്ച വച്ചു.
മദർലാൻഡ് കക്ഷി, 1991 വരെ അധികാരത്തിൽ തുടർന്നു.
ഓസലിന്റെ കാലത്ത് രാജ്യത്തെ ഇസ്ലാമികവൽക്കരണം പൂർവാധികം ശക്തിപ്പെടുകയും, സാമ്പത്തികപരിഷ്കാരങ്ങൾ ഊർജ്ജിതമാക്കുകയും ചെയ്തു.
1987-ൽ തുർക്കി, യൂറോപ്യൻ കമ്മ്യൂണിറ്റിയിൽ പൂർണ്ണാംഗത്വത്തിനായി അപേക്ഷ നൽകി.
യൂറോപ്യൻ രാജ്യങ്ങളുമായുള്ള ബന്ധവും നാറ്റോയിലെ അംഗത്വവുമുണ്ടായിരുന്നെങ്കിലും ഇസ്രായേലുമായുള്ള ബന്ധം കുറക്കാനും, പാലസ്തീൻ ലിബറേഷൻ ഓർഗനൈസേഷനെൻ അംഗീകരിക്കാനുമുള്ള ഓസലിന്റെ തീരുമാനങ്ങൾ ശ്രദ്ധേയമായിരുന്നു.
പ്രസിഡണ്ട് കെനാൻ എവ്രന്റെ കാലാവധി 1989 നവംബറീൽ അവസാനിച്ചതിനെത്തുടർന്ന് ഓസൽ പ്രസിഡണ്ടായി തിരഞ്ഞെടുക്കപ്പെട്ടു.
അടിയുറച്ച ഇസ്ലാമികവിശ്വാസിയായിരുന്ന ഓസലിനെ തന്റെ ജപമാലയില്ലാതെ കാണുന്നത് അപൂർവ്വമായിരുന്നു.
ഓസലിന്റെ ഭരണകാലത്ത് തുർക്കിയിലെ ഇസ്ലാമികവൽക്കരണം വർദ്ധിച്ചു.
ഒരു ലഹരിവിരുദ്ധനും  യാഥാസ്ഥിതികരാഷ്ട്രീയക്കാരനും ആയിരുന്ന ഓസൽ, സൂഫികളടക്കമുള്ള ഇസ്ലാമികപ്രസ്ഥാനങ്ങളോട് അനുഭാവപൂർണ്ണമായ നിലപാടിലായിരുന്നു.
നക്ഷ്ബന്ദി, നൂർജു, സുലൈമാൻജി തുടങ്ങിയ സൂഫി പ്രസ്ഥാനങ്ങൾ ഇക്കാലത്ത് തുർക്കിയിൽ കൂടുതൽ ജനകീയമായി.
1988 ജൂലൈയിൽ ഓസൽ മെക്കയിലേക്ക് തീർത്ഥാടനം നടത്തി.
തുർക്കി റിപ്പബ്ലിക്കിന്റെ അന്നു വരെയുള്ള 65 വർഷത്തെ ചരിത്രത്തിൽ ഒരു ഉന്നത രാഷ്ട്രീയനേതാവിന്റെ ഈ നടപടി ആദ്യമായായിരുന്നു.
സ്ത്രീകൾക്ക് പൊതുകാര്യാലയങ്ങളിൽ തട്ടം ധരിച്ചെത്തുന്നതിലുള്ള വിലക്കിനെ സംബന്ധിച്ച് തുർക്കിയിൽ ദശാബ്ദങ്ങളായി തുടരുന്ന വിവാദങ്ങൾ ഓസൽ പ്രധാനമന്ത്രിയായിരിക്കുന്ന കാലത്താണ് ആരംഭിച്ചത്.
ഈ വിലക്ക് നീക്കുന്നതിനായി 1989-ൽ തുർഗുത് ഓസൽ പാർലമെന്റിൽ ഒരു നിയമം പാസാക്കിയെങ്കിലും പ്രസിഡണ്ടായിരുന്ന കെനാൻ എവ്രനും , ഭരണഘടനാകോടതിയും ഇടപെട്ട് ഈ നിയമം റദ്ദാക്കുകയായിരുന്നു.
കമാലിസ്റ്റ് നയങ്ങൾക്ക് വിരുദ്ധമായി, ഇസ്ലാമികധനകാര്യസ്ഥാപനങ്ങൾക്കും ഓസലിന്റെ സർക്കാർ അനുമതി നൽകി.
ഓസലിന്റെ കാലത്തെ സാമ്പത്തിക ഉദാരവൽക്കരണം മൂലം ജനങ്ങളുടെ ജീവിതസൗകര്യങ്ങളിലുണ്ടായ പുരോഗതി, കമാലിസത്തിന്റെ പ്രസക്തി കുറക്കുന്നതിൽ നിർണ്ണായകഘടകമായി.
എന്നാൽ മതവുമായി ബന്ധപ്പെട്ട അദ്ദേഹത്തിന്റെ തീരുമാനങ്ങൾ, രാജ്യത്ത് മതമൗലികവാദം വ്യാപിക്കാൻ കാരണമായി.
അസ്തമയം തുർഗുത് ഓസലും ജോർജ്ജ് ബുഷും
ഗൾഫ് യുദ്ധം നടന്ന 1991 കാലത്തെ ദയനീയമായ സാമ്പത്തികവളർച്ചയും (1.9 ശതമാനം), ഓസൽ പ്രസിഡണ്ടായി സജീവരാഷ്ട്രീയപ്രവർത്തനത്തിൽ നിന്നും വിട്ടുനിന്നതു മൂലമുള്ള നേതൃത്വത്തിന്റെ അഭാവവും മൂലം മദർലാൻഡ്‌ കക്ഷി തിരിച്ചടികൾ നേരിടാൻ തുടങ്ങി.
1991 ഒക്ടോബറീൽ നടന്ന പൊതുതിരഞ്ഞെടൂപ്പിൽ മദർലാൻഡ് കക്ഷി, 115 സീറ്റിലേക്കൊതുങ്ങി.
ദെമിറേലിന്റെ നേതൃത്വത്തിലുള്ള കൂട്ടുകക്ഷി സർക്കാരാണ്‌ ഇതിനെത്തുടർന്ന് അധികാരത്തിലെത്തിയത്.
1993-ൽ തന്റെ മരണം വരെ ഓസൽ പ്രസിഡണ്ട് പദവിയിൽ തുടർന്നു.
അസർബൈജാനും അർമേനിയയും തമ്മിലുണ്ടായ അതിർത്തിത്തർക്കത്തെത്തുടർന്ന് സൈനികമായി അസർബൈജാനെ സഹായിക്കാൻ തുർക്കിയിൽ ജനവികാരമുയർന്നു.
ഓസൽ ഇതിനനുകൂലമായിരുന്നെങ്കിലും, മറ്റു നാറ്റോ അംഗരാഷ്ട്രങ്ങളുടെ വികാരം കണക്കിലെടുത്ത് പ്രധാനമന്ത്രി ദെമിറേൽ ഇതിനെ എതിർത്തു.
അത് അദ്ദേഹത്തിന്റെ ഭരണഘടനാപരമായ അധികാരപരിധിക്കു പുറത്തായിരുന്നതിനാൽ നടപ്പായിരുന്നില്ല.
എങ്കിലും ഈ നടപടി, തുർക്കിയിലെ ജനങ്ങൾ സ്വാഗതം ചെയ്തു.
ഇത് ശരിവക്കും വിധം 1993 ഏപ്രിൽ 17-ന് ഹൃദയാഘാതം മൂലം മരണമടഞ്ഞ ഓസലിന്റെ ശവമടക്ക് ചടങ്ങിൽ വൻ ജനക്കൂട്ടം പങ്കുകൊണ്ടൂ.
പതിനായിരക്കണക്കിന് വെൽഫെയർ പാർട്ടി പ്രവർത്തകർ വരെ ഇതിൽ പങ്കുകൊണ്ടൂ.
ചാൾസ് ഫ്രാൻസിസ് റിക്ടർ ഇംഗ്ലീഷ് വിലാസം https://ml.wikipedia.org/wiki/Charles_Francis_Richter
പ്രശസ്തനായ അമേരിയ്ക്കൻ ഭൗമശാസ്ത്രജ്ഞനും, ഊർജ്ജതന്ത്രജ്ഞനുമായ റിക്ടർ മാനകത്തിന്റെ ഉപജ്ഞാതാവുമായ ചാൾസ് ഫ്രാൻസിസ് റിക്ടർ (/ˈrɪktər/; ഏപ്രിൽ 26, 1900 – സെപ്റ്റംബർ  30, 1985) ഒഹായോയിൽ ജനിച്ചു.
ഭൂകമ്പതീവ്രത അളക്കുന്ന റിക്ടർ മാനകം അഥവാ റിക്ടർ സ്കെയിലിനു  അദ്ദേഹം  രൂപം  നല്കിയത് 1979 ൽ ആണ്.
സ്റ്റാൻഫോഡ് സർവ്വകലാശാലയിലെ ബിരുദപഠനത്തിനു ശേഷം, കാർണഗി ഇൻസ്റ്റിറ്റ്യൂട്ടിൽ ഗവേഷണ സഹായിയായി ജോലിയിൽ പ്രവേശിച്ച റിക്ടർ ഭൂതരംഗങ്ങളെക്കുറിച്ചുള്ള പഠനങ്ങളിലേർപ്പെട്ടു.
അവയുടെ തീവ്രത അളക്കുന്നതിനുള്ള ഉപകരണത്തിനുള്ള സാങ്കേതിക സംജ്ഞകൾ അദ്ദേഹം  ഗുട്ടൻബർഗുമായി ചേർന്നു  1935 ൽ തയ്യാറാക്കുകയുണ്ടായി.
കിയൂ വദറ്റി എന്ന ശാസ്ത്രജ്ഞന്റെ നിരീക്ഷണങ്ങളും  അദ്ദേഹം  ഇതിലേയ്ക്കു പരിഗണിച്ചിരുന്നു.
ചാൾസ് ബുക്കോവ്സ്കി
ഹെൻറി ചാൾസ് ബുക്കോവ്സ്കി boo- KOW -skee ; ജനിച്ചത് ഓഗസ്റ്റ് 16, 1920 - മരണം മാർച്ച് 9, 1994) ഒരു ജർമ്മൻ-അമേരിക്കൻ കവിയും നോവലിസ്റ്റും ചെറുകഥാകൃത്തുമായിരുന്നു.
അദ്ദേഹം ജീവിച്ചിരുന്ന നഗരമായ ലോസ് ഏഞ്ചൽസിലെ സാമൂഹികവും സാംസ്കാരികവും സാമ്പത്തികവുമായ അന്തരീക്ഷം അദ്ദേഹത്തിന്റെ എഴുത്തിനെ സ്വാധീനിച്ചു.
ദരിദ്രരായ അമേരിക്കക്കാരുടെ സാധാരണ ജീവിതം, എഴുത്ത്, മദ്യം, സ്ത്രീകളുമായുള്ള ബന്ധം, ജോലിയുടെ ദുഷ്പ്രവണത എന്നിവയെ ബുക്കോവ്സ്കിയുടെ കൃതികളിൽ പ്രതിബാധിക്കുന്നു.
LA അണ്ടർഗ്രൗണ്ട് ദിനപത്രമായ ഓപ്പൺ സിറ്റിയിലെ ഒരു ഡേർട്ടി ഓൾഡ് മാൻ എന്ന അദ്ദേഹത്തിന്റെ കോളത്തിന്റെ ഫലമായി എഫ്ബിഐ അദ്ദേഹത്തിന്റെ ഒരു ഫയൽ സൂക്ഷിച്ചു.
ബുക്കോവ്‌സ്‌കിയുടെ രചനകൾ ചെറുകിട സാഹിത്യ മാസികകളിലും ചെറിയ പ്രസ്സുകളിലും 1940 കളുടെ തുടക്കത്തിൽ ആരംഭിച്ച് 1990 കളുടെ ആരംഭം വരെ വിപുലമായി പ്രസിദ്ധീകരിച്ചു.
ആയിരക്കണക്കിന് കവിതകളും നൂറുകണക്കിന് ചെറുകഥകളും ആറ് നോവലുകളും അദ്ദേഹം എഴുതി,  തന്റെ കരിയറിൽ അറുപതിലധികം പുസ്തകങ്ങളും അദ്ദേഹം പ്രസിദ്ധീകരിച്ചു.
ചാൾസ് ഫൂറിയർ ഇംഗ്ലീഷ് വിലാസം https://ml.wikipedia.org/wiki/Charles_Fourier
ഫ്രഞ്ച് തത്ത്വചിന്തകരിലൊരാളാണ് ചാൾസ് ഫൂറിയർ എന്ന ഫ്രാൻസിസ് മാരി ചാൾസ് ഫൂറിയർ .
(1772 ഏപ്രിൽ 7 - 1837 ഒക്ടോബർ 10) സോഷ്യലിസ്റ്റ് ചിന്തകനും ഉട്ടോപ്യൻ സോഷ്യലിസത്തിന്റെ സ്ഥാപകരിൽ ഒരാളും ആയിരുന്നു.
ഫൊറിയറുടെ സാമൂഹ്യവും ധാർമ്മികവുമായ വീക്ഷണങ്ങളിൽ ചിലത് തന്റെ ജീവിതകാലത്ത് സമൂലപരിണാമമായിരുന്നു വരുത്തിയിരുന്നത്.
ആധുനിക സമൂഹത്തിൽ മുഖ്യധാരാ ചിന്തകനായിരുന്നു.
അതിന്റെ ഫലമായി, 1837-ൽ "ഫെമിനിസം" എന്ന വാക്കിന്റെ ഉത്ഭവം ഫൊറിയറിന് ലഭിച്ചു.
ഇതും കാണുക Alphadelphia Association Brook Farm Alphonse Toussenel , a disciple of Fourier Society of the Friends of Truth American Union of Associationists അവലംബം കൂടുതൽ വായനയ്ക്ക് On Fourier and his works pp. 213–255 p. 59 « Portrait : Charles Fourier (1772-1837) ».
La nouvelle lettre , n°1070 (12 mars 2011): 8.
ഫൊറീറിസവും അദ്ദേഹത്തിന്റെ മരണശേഷവും Barthes, Roland Sade Fourier Loyola .
Paris: Seuil, 1971.
Brock, William H. Phalanx on a Hill: Responses to Fourierism in the Transcendentalist Circle .
, Loyola U Chicago, 1996.
Desroche, Henri.
La Société festive.
Du fouriérisme écrit au fouriérismes pratiqués .
Paris: Seuil, 1975.
Engels, Frederick.
Anti-Dühring .
25:1-309.
Marx, Karl, and Frederick Engels.
Karl Marx, Frederick Engels: Collected Works [MECW].
46 vols.
to date.
Moscow: Progress, 1975.
"Fourier; or; Ontology and Utopia" at ബാഹ്യ ലിങ്കുകൾ Wikimedia Commons has media related to Charles Fourier .
Works by or about ചാൾസ് ഫൂറിയർ at Internet Archive Works by Charles Fourier on Open Library at the Internet Archive "Charles Fourier Prefigures Our Total Refusal" by Don LaCoss Selections from the Works of Fourier a 1901 collection Charles Fourier Archive at marxists.org ചാൾസ് ഫൂറിയർ at Find a Grave Texts on Wikisource: {{ cite encyclopedia }} : Cite has empty unknown parameter: | HIDE_PARAMETER= ( help ) {{ cite encyclopedia }} : Cite has empty unknown parameters: | HIDE_PARAMETER2= , | HIDE_PARAMETER21= , | HIDE_PARAMETER23= , | HIDE_PARAMETER28= , | HIDE_PARAMETER32= , | HIDE_PARAMETER18= , | HIDE_PARAMETER17= , | HIDE_PARAMETER31= , | HIDE_PARAMETER26= , | HIDE_PARAMETER19= , | HIDE_PARAMETER30= , | HIDE_PARAMETER22= , | HIDE_PARAMETER29= , | HIDE_PARAMETER25= , | HIDE_PARAMETER33= , | HIDE_PARAMETER24= , | HIDE_PARAMETER20= , | HIDE_PARAMETER1= , and | HIDE_PARAMETER27= ( help ) {{ cite encyclopedia }} : Cite has empty unknown parameters: | HIDE_PARAMETER15= , | HIDE_PARAMETER13= , | HIDE_PARAMETER2= , | HIDE_PARAMETER21= , | HIDE_PARAMETER11= , | HIDE_PARAMETER28= , | HIDE_PARAMETER32= , | HIDE_PARAMETER14= , | HIDE_PARAMETER17= , | HIDE_PARAMETER31= , | HIDE_PARAMETER20= , | HIDE_PARAMETER5= , | HIDE_PARAMETER30= , | HIDE_PARAMETER19= , | HIDE_PARAMETER29= , | HIDE_PARAMETER16= , | HIDE_PARAMETER26= , | HIDE_PARAMETER22= , | HIDE_PARAMETER25= , | HIDE_PARAMETER33= , | HIDE_PARAMETER24= , | HIDE_PARAMETER18= , | HIDE_PARAMETER10= , | HIDE_PARAMETER4= , | HIDE_PARAMETER3= , | HIDE_PARAMETER1= , | HIDE_PARAMETER23= , | HIDE_PARAMETER27= , and | HIDE_PARAMETER12= ( help )
ചാൾസ് ബാബേജ് ഇംഗ്ലീഷ് വിലാസം https://ml.wikipedia.org/wiki/Charles_Babbage
ഒരു ഇംഗ്ലീഷ് പോളിമാത്ത് ആയിരുന്നു ചാൾസ് ബാബേജ് കെ‌എച്ച് എഫ്‌ആർ‌എസ് (/ ˈbæbɪdʒ /; 26 ഡിസംബർ 1791 - 18 ഒക്ടോബർ 1871).
ബ്രിട്ടീഷുകാരനായ ഒരു ഗണിത ശാസ്ത്രജ്ഞനും കമ്പ്യൂട്ടർ ശാസ്ത്രജ്ഞനും ചിന്തകനുമായിരുന്ന ബാബേജാണ്, ഡിജിറ്റൽ പ്രോഗ്രാമബിൾ കമ്പ്യൂട്ടർ എന്ന ആശയം കൊണ്ടുവന്നത്.
ബാബേജിനെ ചിലർ "കമ്പ്യൂട്ടറിന്റെ പിതാവായി"കണക്കാക്കുന്നു.
ആദ്യത്തെ മെക്കാനിക്കൽ കമ്പ്യൂട്ടർ ഡിഫറൻസ് എഞ്ചിൻ കണ്ടുപിടിച്ചതിന്റെ ബഹുമതി ബാബേജിനുണ്ട്, ഇത് ഒടുവിൽ കൂടുതൽ സങ്കീർണ്ണമായ ഇലക്ട്രോണിക് ഡിസൈനുകളിലേക്ക് നയിച്ചു, എന്നിരുന്നാലും ആധുനിക കമ്പ്യൂട്ടറുകളുടെ എല്ലാ  ആശയങ്ങളും ബാബേജിന്റെ അനലിറ്റിക്കൽ എഞ്ചിനിൽ ഉണ്ട്.
മറ്റ് മേഖലകളിലെ അദ്ദേഹത്തിന്റെ വൈവിധ്യമാർന്ന പ്രവർത്തനങ്ങൾ അദ്ദേഹത്തെ നൂറ്റാണ്ടിലെ പല പോളിമാത്തുകളിലും "മുൻ‌നിരയിലുള്ള ആൾ" എന്ന് വിശേഷിപ്പിക്കപ്പെട്ടു.
ബാബേജ് മരണപ്പെടുന്നതിന് മുമ്പ് ഡിഫറൻസ് എഞ്ചിൻ, അനലിറ്റിക്കൽ എഞ്ചിൻ എന്നിവയുൾപ്പെടെ നിരവധി ഡിസൈനുകളുടെ വിജയകരമായ എഞ്ചിനീയറിംഗിന് കമ്പ്യൂട്ടിംഗിന്റെ ആശയങ്ങൾ നൽകുന്ന ഒരു പ്രധാന വ്യക്തിയായി അദ്ദേഹം മാറി.
ബാബേജിന്റെ അപൂർണ്ണമായ സംവിധാനങ്ങളുടെ ഭാഗങ്ങൾ ലണ്ടനിലെ സയൻസ് മ്യൂസിയത്തിൽ പ്രദർശിപ്പിച്ചിട്ടുണ്ട്.
1991 ൽ, ബാബേജിന്റെ യഥാർത്ഥ പ്ലാനുകളിൽ നിന്ന് വ്യത്യസ്തമായി പ്രവർത്തിക്കുന്ന എഞ്ചിൻ നിർമ്മിച്ചു.
പത്തൊൻപതാം നൂറ്റാണ്ടിൽ നേടാനാകുന്ന ടോളറൻസുകൾക്കായി നിർമ്മിച്ച ഫിനിഷ്ഡ് എഞ്ചിന്റെ വിജയം സൂചിപ്പിക്കുന്നത് ബാബേജിന്റെ യന്ത്രം പ്രവർത്തിക്കുമായിരുന്നു എന്നാണ്.
ആദ്യകാലജീവിതം 1833 ലെ ചാൾസ് ബാബേജിന്റെ അച്ചടിച്ച ചിത്രം
ബാബേജിന്റെ ജന്മസ്ഥലം തർക്കവിഷയമാണ്, പക്ഷേ ഓക്സ്ഫോർഡ് ഡിക്ഷണറി ഓഫ് നാഷണൽ ബയോഗ്രഫി അനുസരിച്ച് അദ്ദേഹം മിക്കവാറും ഇംഗ്ലണ്ടിലെ ലണ്ടനിലെ വാൾവർത്ത് റോഡിലെ 44 ക്രോസ്ബി റോയിലാണ് ജനിച്ചത്.
ലാർകോം സ്ട്രീറ്റിലെയും വാൾ‌വർത്ത് റോഡിലെയും ജംഗ്ഷനിലെ ഒരു നീല ഫലകം ആ സംഭവത്തെ അനുസ്മരിപ്പിക്കുന്നു.
അദ്ദേഹത്തിന്റെ ജനനത്തീയതി ടൈംസിലെ അദ്ദേഹത്തിന്റെ മരണവാർത്തയിൽ 1792 ഡിസംബർ 26 ആണ്; 1791 ൽ ആണ് ബാബേജ് ജനിച്ചതെന്ന് അദ്ദേഹത്തിന്റെ മരുമകൻ എഴുതി.
ലണ്ടനിലെ ന്യൂവിംഗ്ടണിലെ സെന്റ് മേരീസ് ഇടവക രജിസ്റ്റർ കാണിക്കുന്നത് 1792 ജനുവരി 6 ന്‌ ബാബേജ് ജ്ഞാനസ്നാനമേറ്റു എന്നാണ്, ഈ സംഭവം 1791 ൽ ജനിച്ചു എന്ന വാദത്തെ പിന്തുണയ്ക്കുന്നു.
ബാബേജ് സി. 1850
ബെഞ്ചമിൻ ബാബേജിന്റെയും ബെറ്റ്സി പ്ലംലീ ടീപ്പിന്റെയും നാല് മക്കളിൽ ഒരാളായിരുന്നു ബാബേജ്.
1801 ൽ ലണ്ടനിലെ ഫ്ലീറ്റ് സ്ട്രീറ്റിലെ പ്രെയ്ഡ്സ് കമ്പനി സ്ഥാപിക്കുന്നതിൽ വില്യം പ്രെയ്ഡിന്റെ ബാങ്കിംഗ് പങ്കാളിയായിരുന്നു പിതാവ്.
1808-ൽ ബാബേജ് കുടുംബം ഈസ്റ്റ് ടീഗ്മൗത്തിലെ പഴയ റൗഡൻസ് വീട്ടിലേക്ക് മാറി.
എട്ടാമത്തെ വയസ്സിൽ, ജീവൻ അപകടപ്പെടുത്തുന്ന പനിയിൽ നിന്ന് രക്ഷപ്പെടാൻ ബാബേജിനെ എക്സ്റ്റെററിനടുത്തുള്ള ആൽഫിംഗ്ടണിലെ ഒരു കൺട്രി സ്കൂളിലേക്ക് അയച്ചു.